Den tidligere europamester Lars Elstrup løb i nøgen tilstand på banen i kampen mellem Randers og Silkeborg i 2. halvleg.

Superliga-opgøret mellem Randers FC og Silkeborg IF blev kortvarigt afbrudt i 2. halvleg, da en nøgen mand løb ind på banen.

Ifølge TV3 Sport 1, som transmitterer kampen, var der forlydender om, at det var den tidligere landsholdsspiller Lars Elstrup, der løb ind på banen iført ingenting. BT har fået bekræftet, at det var den tidligere europamester, som kontrollørerne efterfølgende greb fat i og førte ud af banen.

Lars Elstrup har siden fodboldkarrieren sluttede haft svært ved at finde sin plads i tilværelsen. Senest fik han en dom på 60 dages betinget fængsel for to voldsepisoder.

I sin tid som aktiv spillede Lars Elstrup bl.a. for Randers Freja, der er en af moderklubberne til Randers FC.